Laat oudstudente die pad aandui | Netwerk24
Laat oudstudente die pad aandui
Deur George Craven, Steytlerville 16 April 2021 05:26
Hier is 'n ernstige uitdaging aan die Universiteit Stellenbosch (US): Deur die alumni-kantoor beskik julle oor die name en kontakbesonderhede van 'n groot persentasie oudstudente.
Doen 'n meningspeiling oor hoe hulle voel oor die US as 'n volwaardige Afrikaanse universiteit. As minder as 50% dit steun, dan is dit tot daar toe; as meer as 50% dit steun, moet dit die nuwe rigting wees; en as meer as twee derdes dit steun, moet die rektor bedank en 'n geskikte persoon gekies word om die US op die herstelpad te lei.